青年會書院

青年會書院，全名中華基督教青年會書院，由香港中華基督教青年會主辦，係香港一間基督教中學，地址係新界沙田馬鞍山恒安邨。學校原址喺九龍西油麻地窩打老道香港中華基督教青年會總部現址，1952年建校，1991年正式搬入新界東馬鞍山新校舍。

學校歷史
青年會書院喺1952年創校，係一間私立英文學校。學校成立初期分為小學部同中學部。直到1962年，學校停辦小學部，只開辦中學課程。學校初期得課室12間，另設實驗室、音樂室、圖書室同運動場等。1967年，學校曾嘗試開辦預料課程，但喺1969年停辦。1975年，學校申請轉為資助中學，並喺3年內由私校受助轉為全資助中學。直到1983年，學校開辦高級程度文科班，而理科班就喺1991年新校舍落成後開辦。

學校資料
辦學宗旨
青年會書院本住基督精神辦學，培育學生喺德、智、體、群、美同靈育全面發展，實踐非以役人，乃役於人嘅聖經教訓，建設社會。

校訓
你們必曉得真理，真理必叫你們得以自由。

校規總則
青年會書院秉承基督精神辦學，培養學生在德、智、體、群、美同靈育方面並進；成為樂於學習、善於溝通、勇於承擔、敢於創新嘅新一代；本「非以役人，乃役於人」嘅精神服務社群，建設社會。我哋希望青年會書院啲學生：
儀容整潔，舉止端莊；遵守秩序，互相禮讓
守時盡責，愛惜公物；友愛同學，尊敬師長
主動學習，勇於求問；反思生命，探索信仰
自律自愛，追求美善；積極參與，服務社群

班級結構
全校共有24班，包括中一到中六各4班。

學校設施
青年會書院內含多媒體學習中心、語言實驗室、英語角、家政室、音樂室、美術室、學生會室、社工室等；全校課室、特別室同禮堂都有冷氣、投影機、電腦等設備。另外，新建嘅六層教學大樓同比鄰的大型康樂設施已經喺2004年啟用。

課程政策
中一至中五全年一共考三次試。

課外活動
學校共有課外活動38種，分為四個類別：學術類、服務類、興趣類、及體育類。其中中一至中三學生必須最少參加一項課外活動，令學生有均衡發展。其中體育類活動需要透過選拔先入到。

社級
青年會書院共有四個社級，分別為：
● 信社
● 望社
● 愛社
● 誠社
學生入學時以學號來編社級。

校歌
作詞：Mrs. Grace Brunger
作曲：Mr. Jimmy Hui

學校電子化
智能學生證系統
學校喺2008年2月25號起，要求所有中四及中六同學使用新嘅智能學生證。智能學生證係一種非接觸式智能卡，系統用《eClass》嘅《Smartcard》。智能學生證嘅使用方法同八達通一樣。使用嘅學生要喺每日返學放學，喺學校正門將智能學生證放近閱讀器作登記。喺2008年9月1號，全校正式使用新嘅智能學生證。

喺2011年9月1號，全校學生唔可以用舊嘅智能學生證去拍卡返學。

繳費靈系統
學校喺2008年2月25號起，要求所有中四及中六同學喺用新嘅智能學生證同時使用繳費靈系統繳交學校部份費用。喺2008年9月1號，全校正式使用繳費靈系統繳交學校部份費用，但有啲費用就繼續用現金畀。

遠程教室

學校喺2007年獲優質教育基金撥款起遠程教室，同本地同埋國內師生進行交流。

網絡硬體更新

學校於2011年更換網絡主幹至10G光纖，配合CAT 6網絡接線及全校Wi-Fi，師生可以隨時隨地進行網上學習。

校內組織
校友會
青年會書院校友會喺1981年11月11號成立，係早期香港少有嘅校友會組織之一。

學生會

開設科目
喺2006至2007年度，青年會書院課程作出以下調整：
中一至中三：電腦資訊科着重跨科協作
中一：通識教育+中國歷史
中二：通識教育+世界歷史
中三：中國歷史+世界歷史+地理
另外綜合人文、旅遊及旅遊業科開設至中五

中一至中三

以中文授課科目
中文、普通話、中國歷史、世界歷史、地理、通識教育、美術、電腦、綜合科學、倫理及宗教、設計及科技、家政、音樂、體育

以英文授課科目
英文、數學

中四至中五

以中文授課科目
中文、數學、中國文學、地理、世界歷史、中國歷史、經濟、綜合人文、旅遊及旅遊業、電腦及資訊科技、體育、宗教、物理、化學、生物、經濟

以英文授課科目
英文、數學、會計、附加數學、物理、化學、生物

中六

以中文授課科目
中國語文及文化、中國歷史、世界歷史、地理、體育

以英文授課科目
應用英文、會計、電腦、純粹數學、物理、化學、生物、經濟、數學及統計學

出名舊生
賴慰玲：香港女演員
何啟南：香港男演員
鍾健威：香港男演員
余潔瀅：香港女模特兒
麥紫莉：香港女模特兒

青年會書院 主頁
 青年會書院 內聯網
 青年會書院推行國民教育家長及校友(個人名義)關注組

香港中華基督教青年會
馬鞍山 (香港)
香港中學